section_heading: Rastuća napestost i odlazak: 1986.–1993.
paragraph_text: Nakon turneje Fear of the Dark Tour Dickinson je odlučio napustiti Iron Maiden kako bi se usredotočio na svoju samostalnu karijeru. U to je vrijeme sastav već rezervirao sljedeću turneju 1993. godine, u kojoj Dickinson nije uživao. Tijekom turneje Dickinsona su kolege iz skupine često kritizirale te je sam Steve Harris rekao "Doista sam ga želio ubiti." Prema Harrisovim je riječima Dickinson pjevao samo kad su novinari bili prisutni, a na ostalim je nastupima mrmljao tijekom pjesama. Dickinson je otada negirao optužbe da je namjerno loše pjevao te je izjavio da je tijekom nekih noći bilo nemoguće dobro pjevati zbog atmosfere. Njegov je posljednji koncert s grupom snimio BBC u studiju Pinewood Studios i objavio koncertni video Raising Hell.